มันนี่ทูเดย์
ไฟเขียวแก้กม.สรรพสามิต&nbsp;&nbsp;
24 ส.ค. 2559

ไฟเขียวแก้กม.สรรพสามิต  
นายกอบศักดิ์ ภูตระกูล กรรมการผู้ช่วยรัฐมนตรี แถลงว่า ที่ประชุมคณะรัฐมนตรีมีมติเห็นชอบร่าง พ.ร.บ.ภาษีสรรพสามิต ตามที่กระทรวงการคลังเสนอ โดยเป็นการปรับปรุงกฎหมายที่เกี่ยวกับภาษีสรรพสามิตทั้งระบบ เพื่อให้การบังคับใช้เป็นไปอย่างมีประสิทธิภาพ ซึ่งจะมีการปรับเปลี่ยนการจัดเก็บให้เริ่มจากราคาขายปลีกเท่านั้น ซึ่งเป็นราคาที่ผู้ผลิตและกรมสรรพสามิตเห็นตรงกัน
กรุงศรีเปิดตัวแอพ
นายฐากร ปิยะพันธ์ ประธานคณะเจ้าหน้าที่ด้านกรุงศรี คอนซูเมอร์ และผู้บริหารสายงานดิจิทัลแบงก์กิ้งและนวัตกรรม ธนาคารกรุงศรีอยุธยา เปิดเผยว่า เตรียมเปิดตัวแอพพลิเคชั่นสำหรับโมบายแบงก์กิ้งที่พัฒนาต่อยอดมาจากหน่วยเทคโนโลยีทางการเงินใหม่ (ฟินเทค) ของธนาคาร โดยคาดว่าจะนำร่องเปิดตัวบริการโมบายแบงก์กิ้งสำหรับลูกค้าบัตรเครดิตได้ก่อนในต้นปี 2560 ซึ่งธนาคารจะเริ่มทดลองใช้ ภายในไตรมาส 3 ปีนี้